CELEX: 32015D1027(01)
Language: hr
Date: 2015-10-26 00:00:00
Title: Odluka Komisije оd 26. listopada 2015. o priznavanju Ministarstva okoliša Vlade Nunavuta u skladu s člankom 3. Provedbene uredbe Komisije (EU) 2015/1850 o utvrđivanju detaljnih pravila za provedbu Uredbe Komisije (EZ) br. 1007/2009 Europskog parlamenta i Vijeća o trgovini proizvodima od tuljana

27.10.2015   
            
            
               HR
            
            
               Službeni list Europske unije
            
            
               C 355/4
            
         ODLUKA KOMISIJE
   оd 26. listopada 2015.
   o priznavanju Ministarstva okoliša Vlade Nunavuta u skladu s člankom 3. Provedbene uredbe Komisije (EU) 2015/1850 o utvrđivanju detaljnih pravila za provedbu Uredbe Komisije (EZ) br. 1007/2009 Europskog parlamenta i Vijeća o trgovini proizvodima od tuljana
   (2015/C 355/04)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Provedbenu uredbu Komisije (EU) 2015/1850 od 13. listopada 2015. o utvrđivanju detaljnih pravila za provedbu Uredbe (EZ) br. 1007/2009 Europskog parlamenta i Vijeća o trgovini proizvodima od tuljana (1), a posebno njezin članak 3. stavak 1.,
   budući da:
   
               (1)
            
            
               Uredbom Komisije (EU) br. 737/2010 (2) utvrđeni su uvjeti pod kojima se proizvodi od tuljana koji su rezultat lova koji obavljaju inuitske i druge autohtone zajednice te proizvodi od tuljana koji su rezultat upravljanja pomorskim resursima mogu staviti na tržište Unije.
            
         
               (2)
            
            
               Svako stavljanje takvih proizvoda na tržište mora biti popraćeno dokumentom priznatog tijela kojim potvrđuje da su proizvodi od tuljana usklađeni sa zahtjevima utvrđenima u Uredbi (EU) br. 737/2010.
            
         
               (3)
            
            
               Komisija je 30. srpnja 2015. donijela Odluku (3) o priznavanju Ministarstva okoliša Vlade Nunavuta u skladu s člankom 6. Uredbe (EU) br. 737/2010.
            
         
               (4)
            
            
               Uredbom (EU) 2015/1775 Europskog parlamenta i Vijeća (4) izmijenjen je članak 3. Uredbe (EZ) br. 1007/2009 Europskog parlamenta i Vijeća (5), kojim se utvrđuju uvjeti pod kojima se proizvodi od tuljana koji su rezultat lova koji obavljaju inuitske i druge autohtone zajednice mogu staviti na tržište Unije.
            
         
               (5)
            
            
               Uredbom (EU) 2015/1775 stavljena je izvan snage Uredba (EU) br. 737/2010 s učinkom od dana primjene Provedbene uredbe (EU) 2015/1850.
            
         
               (6)
            
            
               Komisija je 12. listopada 2015. zaprimila zahtjev popraćen dokaznom dokumentacijom od Ministarstva okoliša Vlade Nunavuta, poslan 9. listopada, u kojem ono traži da ga se ponovno odobri kao priznato tijelo na temelju izmjena članka 3. Uredbe (EZ) br. 1007/2009.
            
         
               (7)
            
            
               Nakon što je procijenila popratnu dokaznu dokumentaciju kako bi odredila jesu li ispunjeni zahtjevi za priznavanje tijela na temelju Provedbene uredbe (EU) 2015/1850 s obzirom na izmjene članka 3. Uredbe (EZ) br. 1007/2009, Komisija je utvrdila da Ministarstvo okoliša Vlade Nunavuta ispunjava zahtjeve iz članka 3. stavka 1. točaka (b) i (e) Provedbene uredbe (EU) 2015/1850.
            
         
               (8)
            
            
               Ministarstvu okoliša Vlade Nunavuta stoga bi trebalo odobriti zatraženo priznanje,
            
         ODLUČILA JE:
   Članak 1.
   Ministarstvo okoliša Vlade Nunavuta priznaje se u skladu s člankom 3. Provedbene uredbe (EU) 2015/1850.
   Članak 2.
   Glavni direktor Glavne uprave za okoliš dužan je osigurati da se ova Odluka priopći podnositelju zahtjeva i da se sadržaj ove Odluke objavi na internetskim stranicama Komisije bez odgode.
   
      Sastavljeno u Bruxellesu 26. listopada 2015.
      
         
            Za Komisiju
         
         Karmenu VELLA
         
            Član Komisije
         
      
   
   
      (1)  SL L 271, 16.10.2015., str. 1.
   
   
      (2)  Uredba Komisije (EU) br. 737/2010 od 10. kolovoza 2010. o utvrđivanju detaljnih pravila za provedbu Uredbe (EZ) br. 1007/2009 Europskog parlamenta i Vijeća o trgovini proizvodima od tuljana (SL L 216, 17.8.2010., str. 1.).
   
      (3)  http://ec.europa.eu/environment/biodiversity/animal_welfare/seals/pdf/c_2015_5253_en.pdf.
   
      (4)  Uredba (EU) 2015/1775 Europskog parlamenta i Vijeća od 6. listopada 2015. o izmjeni Uredbe (EZ) br. 1007/2009 o trgovini proizvodima od tuljana i stavljanju izvan snage Uredbe Komisije (EU) br. 737/2010 (SL L 262, 7.10.2015., str. 1.).
   
      (5)  Uredba (EZ) br. 1007/2009 Europskog parlamenta i Vijeća od 16. rujna 2009. o trgovini proizvodima od tuljana (SL L 286, 31.10.2009., str. 36.).